**Ugovor o dodjeli bespovratnih sredstava za projekte koji se financiraju iz NACIONALNOG PLANA ZA OPORAVAK I OTPORNOST 2021.-2026.**

(„Ugovor o dodjeli bespovratnih sredstava“, u nastavku teksta: Ugovor)

 ***Referentni broj Ugovora o dodjeli bespovratnih sredstava –***

**„NAZIV PROJEKTA“**

**Tijelo državne uprave nadležno za podkomponentu Nacionalnog plana otpornosti i oporavka**, (u nastavku teksta: TzPK), **Ministarstvo gospodarstva i održivog razvoja**, Radnička cesta 80, Zagreb, OIB: 19370100881, koje zastupa ministar dr.sc. Tomislav Ćorić,

i

**Provedbeno tijelo**, (u nastavku teksta: PT), **Hrvatske vode**, Ulica grada Vukovara 220, Zagreb, OIB: 28921383001, koje zastupa generalni direktor mr.sc. Zoran Đuroković, dipl.ing.građ.,

zajednički obuhvaćeni pojmom Nadležna tijela (NT-ovi),

s jedne strane, i

**Korisnik bespovratnih sredstava** (u nastavku teksta: Korisnik) **iz Nacionalnog plana otpornosti i oporavka** (u nastavku teksta: NPOO), **Naziv Korisnika**, Adresa Korisnika, Grad, OIB Korisnika, kojeg zastupa funkcija, Ime i prezime, titula,

s druge strane,

(u nastavku teksta: Strane) složile su se kako slijedi:

**Svrha**

**Članak 1.**

1.1 Svrha ovog Ugovora je dodijeliti bespovratna sredstva Korisniku u svrhu provedbe projekta pod nazivom ***„***\_\_\_\_\_\_\_\_***“*** (u nastavku teksta: Projekt) opisanog u Prilogu I ovog Ugovora: Prijavni obrazac projekta

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima iz Priloga II ovog Ugovora i u ovom Ugovoru, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta kako je navedeno u uvjetima ovog Ugovora, te eventualnim odobrenim naknadnim izmjenama Ugovora.

**Provedba Projekta**

**Članak 2.**

2.1 Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih prava i obaveza ugovornih Strana, odnosno do dana raskida Ugovora. Razdoblje ugovora na snazi uključuje također i razdoblje obveze izvještavanja nakon provedbe sukladno članku 14. točka 14.2. Općih uvjeta iz Priloga II ovog Ugovora.

2.2 Razdoblje provedbe Projekta traje od početka obavljanja aktivnosti projekta, do dana završetka svih projektnih aktivnosti, a najkasnije do 31. prosinca 2025.

2.3 Razdoblje financiranja Projekta započinje od dana stupanja Ugovora na snagu i završava najkasnije po isteku 18 mjeseci od datuma završetka razdoblja provedbe projekta, kao što je definirano u točki 2.2 ovog članka, a u svakom slučaju do isteka općeg razdoblja prihvatljivosti Nacionalnog plana oporavka i otpornosti iz kojeg se projekt financira, ovisno što je kraće.

2.4 Razdoblje prihvatljivosti izdataka Projekta je od 1. veljače 2020. do 31. prosinca 2025. godine.

2.5 Završni zahtjev za nadoknadu sredstava podnosi se PT-u sukladno članku 14. točka 14.2.

alineja c) Općih uvjeta iz Priloga II ovog Ugovora.

2.6 Prvi zahtjev za nadoknadu sredstava Korisnik može dostaviti danom stupanja Ugovora na snagu, a najkasnije u roku od 15 dana od isteka prva tri (3) mjeseca od datuma potpisivanja Ugovora o dodjeli bespovratnih sredstava.

2.7 Sukladno članku 14, točkama 14.1. i 14.2. Općih uvjeta iz Priloga II ovog Ugovora, Korisnik

je dužan podnositi PT-u Zahtjev za nadoknadu sredstava, koji uključuje Izvješće o napretku provedbe projekta, najmanje na tromjesečnoj bazi, odnosno u roku od 15 dana od isteka svaka tri (3) mjeseca od sklapanja Ugovora na važećem obrascu uz popratnu dokumentaciju.

U skladu s člankom 15., točkom 15.5. Općih uvjeta iz Priloga II ovog Ugovora, Korisnik može podnijeti PT-u Zahtjev za nadoknadu sredstava i u kraćim vremenskim razmacima nego je navedeno, ali ne više od jednog (1) Zahtjeva za nadoknadu sredstava svakih 30 kalendarskih dana.

**Iznos bespovratnih sredstava, postotak financiranja Projekta i uređenje plaćanja**

**Članak 3.**

3.1 Ukupna vrijednost Projekta se određuje u iznosu od \_\_\_\_\_\_\_\_ **kuna**.

3.2 Ukupni prihvatljivi troškovi projekta iznose \_\_\_\_\_\_\_\_ **kuna** kao što je utvrđeno u Prilogu I Prijavni obrazac projekta, a u skladu s Općim uvjetima Ugovora.

3.3 Dodjeljuju se bespovratna sredstva u iznosu \_\_\_\_\_\_\_\_ **kuna,** što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2 ovog članka. Bespovratna sredstva potječu iz Mehanizma za oporavak i otpornost. U slučaju da dodijeljena bespovratna sredstava neće biti moguće osigurati u cijelosti iz razloga što su sredstva u sklopu Nacionalnog plana oporavka i otpornosti iz kojeg se projekt financira potrošena, ugovorne strane će pristupiti izmjeni odredbi ovog Ugovora.

3.4. Iznos bespovratnih sredstava koji se plaćaju Korisniku tijekom provedbe Projekta i konačni iznos financiranja utvrđuju se u skladu s člankom 19. Općih uvjeta iz Priloga II ovog Ugovora.

3.5 Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.6 Najniži iznos izdatka koji se može prikazati u Zahtjevu za nadoknadu sredstava je 100.000,00 kuna. Ovo ograničenje se ne primjenjuje u slučaju Završnog zahtjeva za nadoknadu sredstava, niti u slučaju Prvog zahtjeva za nadoknadu sredstava ukoliko u istom postoji retroaktivno potraživanje sredstava kako je definirano člankom 14., točkom 14.2., alinejom b) Općih uvjeta iz Priloga II ovog Ugovora.

3.7 Korisnik je ovlašten podnijeti PT-u Zahtjev za predujam za financiranje do 40% iznosa odobrenih bespovratnih sredstava iz članka 3.3 ovih posebnih uvjeta . Uz Zahtjev za predujam Korisnik obvezno prilaže bjanko zadužnice u potrebnom broju primjeraka, ispunjene, potpisane i solemnizirane prema važećim zakonskim i podzakonskim propisima (Ovršnom zakonu i Pravilniku o obliku i sadržaju bjanko zadužnice), u visini do najmanje iznosa zatraženog predujma. Iznos isplaćenog predujma Korisnik će pravdati Zahtjevima za nadoknadu sredstava. Jamstvo za predujam vraća se Korisniku (u cijelosti ili dijelu do visine opravdanog predujma) nakon opravdanja predujma putem Zahtjeva za nadoknadu sredstava. Isplata predujma nije uvjetovana verifikacijom postupka javne nabave prema članku 17. Općih uvjeta iz Priloga II ovog Ugovora.

3.8 Ako se predujam iz točke 3.7 zahtjeva u prvom tromjesečju provedbe projekta, a Korisnik ne započne s provedbom projekta i u roku od 90 dana od dana primitka predujma ne nastanu nikakvi troškovi povezani s provedbom projekta, PT bez odgode pokreće postupak za njegov povrat.

3.9 Ako Korisnik ne postupa u skladu s odlukom TzPK kojom je naložen povrat sredstava, i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3 ovog članka, ili se po odluci TzPK-a iznos koji je Korisnik trebao vratiti odbija od iznosa daljnjih plaćanja.

3.10 Korisnik će za potrebe projekta otvoriti poseban račun te o tome obavijestiti PT.

3.11 Plaćanja Korisniku (EU dio) obavljat će se preko PT; Temeljem Zahtjeva za plaćanje prema TzPK-u od PT-a, TzPK1 će podnijeti nalog za plaćanje prema Tijelu nadležnom za slanje zahtjeva za plaćanje Europskoj komisiji temeljem kojeg će se sredstva (EU dio) isplatiti na račun PT-a. PT će ova sredstva u roku dva radna dana isplatiti na račun Korisnika. PT je obvezno u roku od 1 radnog dana nakon obavljenog plaćanja Korisniku unijeti informaciju o plaćanju u sustav eFondovi.

3.12 PT zadržava pravo ne platiti potraživane izdatke po Završnom zahtjevu ukoliko Korisnik nije dostavio OPUO / PUO rješenje za zahvate koji su predmet Ugovora, izdano od strane nadležnih Uprava Ministarstva gospodarstva i održivog razvoja sukladno roku navedenom u članku 9.7. ovih Posebnih uvjeta

**Trajnost projekta i osiguravanje revizijskog traga**

**Članak 4.**

4.1 Ograničenja opisana u članku 10. Općih uvjeta iz Priloga II ovog Ugovora primjenjuju se 5 godina nakon završnog plaćanja Korisniku.

**Partneri**

**Članak 5.**

5.1 Projekt će provesti Korisnik i sljedeći partneri:

Na projektu ne sudjeluju projektni partneri.

**Neprihvatljivi izdaci**

**Članak 6.**

6.1 Sljedeće vrste izdataka između ostalih nisu prihvatljive za financiranje u okviru Projekta sukladno objavljenom Pozivu na dodjelu projektnog prijedloga:

* Ulaganja u kapital ili kreditna ulaganja, jamstveni fondovi;
* PDV za koji porezni obveznik prema poreznim propisima ima pravo na povrat istog;
* Kupnja korištene opreme;
* Kupnja vozila koja se koriste u svrhu upravljanja projektom;
* Plaćanje bonusa zaposlenicima;
* Kamate na dug;
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* Troškovi povezani sa stjecanjem neizgrađenog zemljišta gdje je zemljište kupljeno od strane korisnika prije datuma prihvatljivosti za projekt;
* Novčane prekršajne i mandatne kazne i troškovi sudskog spora;
* Operativni troškovi, izuzev troškova upravljanja projektom;
* Izdatak temeljen na fiksnim troškovima izračunat primjenom standardne veličine jediničnih cijena ili paušalnih iznosa;
* Gubici zbog fluktuacija valutnih tečaja i provizija na valutni tečaj;
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* Radni sati volontera, kao što je definirano u Zakonu o volonterstvu;
* Sve kategorije troškova nastale izvan razdoblja prihvatljivosti troškova/izdataka;
* Svi troškovi koji nisu izravno povezani s projektnim aktivnostima;
* Ostali troškovi nespomenuti kao prihvatljivi.

**Mjere osiguravanja informiranja, komunikacije i vidljivosti**

**Članak 7.**

7.1 Na zahtjev TzPK-a i PT-a/ TzK-a Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u članku 9. Općih uvjeta iz Priloga II ovog Ugovora.

 **Upravljanje projektnom imovinom**

**Članak 8.**

8.1 Imovina koja je stečena u Projektu mora se koristiti u skladu s opisom Projekta sadržanim u Prilogu I ovog Ugovora i u skladu sa zahtjevima trajnosti.

**Ostali uvjeti**

**Članak 9.**

9.1 U skladu s člankom 18. Općih uvjeta iz Priloga II ovog Ugovora, Korisnik je dužan nadležnim tijelima osigurati pristup svim dokumentima, podacima i evidencijama povezanim s Projektom te omogućiti provjere na licu mjesta za vrijeme provedbe Projekta te u razdoblju do 5 godina nakon zatvaranja nacionalnog plana pod kojim se Projekt sufinancira.

 Korisnik je obvezan za potrebe kontrole te osiguravanja revizijskog traga čuvati obrasce Zahtjeva za nadoknadu sredstava i popratnu financijsko-računovodstvenu dokumentaciju u razdoblju od 5 godina nakon zatvaranja nacionalnog plana pod kojim se Projekt sufinancira.

9.2 Utvrđene ključne točke projekta:

* Navesti u skladu s prijavnim obrascem projekta.

9.3 Bespovratna sredstva koja su navedena u članku 3.3 ovog Ugovora predstavljaju \_\_\_\_\_\_\_\_% iznosa ukupno prihvatljivih troškova.

9.4 Nacionalni dio sufinanciranja projekta uredit će se posebnim Ugovorom o sufinanciranju između Hrvatskih voda i Korisnika.

9.5 Korisnik je obvezan dostaviti PT-u ovjereni projektni Plan nabave u roku od 10 radnih dana od dana stupanja Ugovora na snagu.

PT tijekom provedbe postupka iz članka 7. Općih uvjeta iz Priloga II ovog Ugovora zadržava pravo uskratiti dodjelu bespovratnih sredstava u slučaju da Korisnik ne prihvati ili odstupi od preporuka izdanih od strane PT tijekom provedbe prethodne kontrole postupaka nabave.

9.6 PT će u roku od 15 dana od dana potpisivanja Ugovora dostaviti Korisniku važeće obrasce Zahtjeva za nadoknadu sredstava koje će Korisnik ispuniti i dostaviti PT-u zajedno s odgovarajućom popratnom dokumentacijom prema ugovorenoj dinamici podnošenja sukladno članku 17. Općih uvjeta iz Priloga II ovog Ugovora.

 Korisnik se obvezuje dostaviti PT-u Izvješća sukladno članku 14. Općih uvjeta iz Priloga II ovog Ugovora, i to: Izvješće o napretku projekta dostavlja se u sklopu Zahtjeva za nadoknadu sredstava. Prvo Izvješće Korisnik se obvezuje podnijeti PT-u najkasnije u roku od petnaest (15) dana po isteku tri mjeseca od dana stupanja na snagu ovog Ugovora. PT će pravovremeno dostaviti Korisniku obrazac Izvješća o napretku projekta.

9.7 Ugovorne strane mogu raskinuti ovaj Ugovor sukladno odredbama iz članka 26. i članka 27. Općih uvjeta iz Priloga II ovog Ugovora.

 U slučaju da Korisnik nije započeo s provedbom projekta sukladno Prilogu I ovog Ugovora, odnosno ukoliko se utvrdi da nije moguće provesti projekt u roku utvrđenom u članku 2.2 te ne postoji opravdani razlog za produljenje razdoblja provedbe projekta sukladno članku 6. i članku 11. Općih uvjeta iz Priloga II ovog Ugovora, PT/ TzPK zadržavaju pravo raskida Ugovora. te povrat financijskih sredstava koja je primio na temelju Ugovora, sukladno članku 20. Općih uvjeta iz Priloga II ovog Ugovora.

 U slučaju da Korisnik nije dostavio OPUO / PUO rješenje za zahvate koji su predmet Ugovora, izdano od strane nadležnih Uprava Ministarstva gospodarstva i održivog razvoja u roku od 7 dana od dana ishođenja istog tj. dana objave istog na Internet stranicama Ministarstva gospodarstva i održivog razvoja, a najkasnije u roku od 90 dana od potpisivanja Ugovora ili u slučaju negativnog ishoda postupka OPUO / PUO, PT/ TzPK zadržavaju pravo raskida Ugovora te povrat financijskih sredstava koja je primio na temelju Ugovora, sukladno članku 20. Općih uvjeta iz Priloga II ovog Ugovora.

9.8 Ugovorne strane suglasno utvrđuju:

1. Korisnik i Hrvatske vode, pravna osoba za upravljanje vodama, Ulica grada Vukovara 220, Zagreb (dalje u tekstu: Hrvatske vode) su sklopili Ugovore i dodatke Ugovora o sufinanciranju (dalje u tekstu: „Početni ugovori o sufinanciranju“) kojim ugovorima je definirano kako će se troškovi Projekta sufinancirati od strane: Korisnika i Hrvatskih voda, (dalje u tekstu: „ Početni sufinancijeri“).

Korisnik je u obvezi raskinuti Početne ugovore o sufinanciranju, a koji su još uvijek na snazi, u roku od 5 radnih dana od dana sklapanja ovog Ugovora, te o tome dostaviti dokaz PT2, kao i presliku raskinutih Početnih ugovora o sufinanciranju.

1. Troškove projekta sufinanciranih od strane Korisnika temeljem Početnih ugovora o sufinanciranju iz alineje (i) gore predstavljaju potraživanje Početnih sufinancijera izuzev 10% ukupnih prihvatljivih troškova koje je sukladno uvjetima Poziva na dostavu prijedloga projekta dužan osigurati prijavitelj, odnosno korisnik. Korisnik i Početni sufinancijeri iz bespovratnih sredstava Europske Unije, koja će se isplatiti temeljem Zahtjeva za nadoknadom sredstava po metodi nadoknade, ostvaruju povrat iznosa ranije uloženih u Projekt temeljem Ugovora o sufinanciranju Projekta na način opisan u alineji (iv) niže,
2. nakon dostave Zahtjeva za nadoknadom sredstava po metodi nadoknade i od strane Korisnika na dio punog iznosa koji je plaćen izvođaču/ima prema Odluci o financiranju Projekta kojom je određen udio (postotak) bespovratnih sredstava EU u financiranju Projekta do ukupnog iznosa iz točke 3.3 ovih Posebnih uvjeta, PT će nakon provjere prihvatljivosti i odobrenja prihvatljivih troškova po tom Zahtjevu pripremiti i proslijediti TzPK-u Zahtjev za plaćanje bespovratnih sredstava EU.
3. nakon što se temeljem Zahtjeva za plaćanje (temeljem Zahtjeva za nadoknadom sredstava po metodi nadoknade) na posebni bankovni račun PT uplate bespovratna sredstava Europske unije, PT će ta sredstva isplatiti Korisniku u omjeru njegovog ulaganja iz alineje (ii) gore. Omjeri ulaganja će se odrediti tako da zbroj ulaganja svih Početnih sufinancijera prema ovoj alineji predstavlja osnovicu (dalje u tekstu: „Osnovica“), te se ulaganje svakog Početnog sufinancijera iz alineje (ii) gore dijeli s Osnovicom. Tako dobiveni udio svakog Početnog sufinancijera se množi s iznosom uplaćenih bespovratnih sredstava Europske Unije, te svaki Početni sufinancijer ostvaruje pravo na povrat tako izračunatog iznosa. Iznos koji će se isplatiti korisniku umanjiti će se za 10% ukupnih prihvatljivih troškova koje je sukladno uvjetima Poziva na dostavu prijedloga projekta dužan osigurati prijavitelj, odnosno korisnik,
4. nakon što se temeljem članka 9.8 alineje (iv) Posebnih uvjeta Ugovora o dodjeli bespovratnih sredstava na posebni bankovni račun PT – Hrvatske vode uplate sredstva, Korisnik je suglasan da PT dio sredstava isplati na račun Početnog sufinancijera iz Ugovora o sufinanciranju projekta, u omjeru njegovih ulaganja.

**Komunikacija ugovornih Strana**

**Članak 10.**

10.1 Korisnik i Nadležna tijela koriste sustav eFondovi tijekom provedbe i definiranog roka izvještavanja nakon provedbe projekta nakon uspostave istog, o čemu će Korisnik biti obavješten. Do trenutka službene uspostave sustava eFondovi, sva komunikacija odvijati će se sredstvima elektroničke i pisane komunikacije sukladno uputama PT-a. U svakom obliku komunikacije koji je povezan s ovim Ugovorom navodi se referentni broj Ugovora (kod projekta). Komunikacija se može obavljati i na druge načine, u skladu s Općim uvjetima Ugovora, na sljedeće adrese:

Za TzPK

Ministarstvo gospodarstva i održivog razvoja, Uprava za programe i projekte EU, europske i međunarodne poslove, Sektor za projekte iz područja vodnoga gospodarstva, Ulica grada Vukovara 220, 10000 Zagreb, faks: 01 6151 821

TzPK pismeno obavještava Korisnika o osobi i adresi elektronske pošte za kontakt te komunikaciju oko Projekta.

Za PT

Hrvatske vode, Sektor za projekte sufinancirane sredstvima EU, Ulica grada Vukovara 220, 10000 Zagreb, fax: 01 6307 686; hveu-publications@voda.hr

PT pismeno obavještava Korisnika o osobi i adresi elektronske pošte za kontakt te komunikaciju oko Projekta.

Za Korisnika

Naziv Korisnika

Adresa Korisnika, poštanski broj, grad

Telefon: +385 (XXX) XXX XXX

E-pošta: e mail

Korisnik pisanim putem dostavlja TzPK-u i PT-u podatke o osobi i adresi elektronske pošte za kontakt te komunikaciju oko Projekta.

10.2 TzPK, PT i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 10.1 ovog članka, obavijestiti pisanim putem kroz za to predviđeno mjesto u sustavu eFondovi druge ugovorne Strane o nastaloj promjeni. Jedna ugovorna Strana ne odgovara za štetu koja drugoj ugovornoj nastane zbog neobavještavanja o promjenama vezanim uz kontakt podatke iz točke 10.1 ovog članka, ako se komunikacija putem raspoloživih kontakt podataka nije mogla ostvariti.

**Odredbe o mjerodavnom pravu i rješavanju sporova proizašlih iz Ugovora**

**Članak 11.**

11.1 Na rješavanje mogućih međusobnih sporova proizašlih iz tumačenja ili primjene ugovora o

 dodjeli bespovratnih sredstava, primjenjuje se članak 30. Općih uvjeta.

**Prilozi**

**Članak 12.**

12.1 Sljedeći prilozi sastavni su dio Ugovora, te strane ovim putem potvrđuju da su ih razumjele te da ih potpisom Ugovora prihvaćaju:

Prilog I: Prijavni obrazac projekta na temelju Odluke Ministarstva gospodarstva i održivog razvoja KLASA: \_\_\_\_\_\_\_\_, URBROJ: \_\_\_\_\_\_\_\_, od \_\_\_\_\_\_\_\_godine kojom se odobrava financiranje projekta iz Nacionalnog programa otpornosti i oporavka

Prilog II: Opći uvjeti koji se primjenjuju na projekte financirane iz Nacionalnog plana otpornosti i oporavka 2021.-2026.



Prilog III: Izvješće o napretku projekta



Prilog IV: Završno izvješće



Prilog V: Izvješće nakon provedbe Projekta



Prilog VI: Pravila o financijskim korekcijama



12.2 U slučaju proturječnosti između odredbi ovog Ugovora i bilo kojeg povezanog Priloga koji je sastavni dio Ugovora, odredbe Ugovora će imati prvenstvo. U slučaju proturječnosti između odredbi Priloga II Ugovora i onih iz drugih Priloga Ugovora, odredbe Priloga II imat će prvenstvo.

**Završne odredbe**

**Članak 13.**

Ovaj Ugovor sačinjen je u tri (3) istovjetna primjerka, svaki sa snagom izvornika, od kojih svaka Strana zadržava po jedan primjerak.

|  |  |
| --- | --- |
| **Za Tijelo državne uprave nadležno za podkomponentu NPOO-a** | **Za Provedbeno tijelo** |
| **dr.sc. Tomislav Ćorić**  | **mr.sc. Zoran Đuroković, dipl.ing.građ.** |
| Ministar |  | Generalni direktor |  |
| Potpis:\_\_\_\_\_\_\_\_\_ |  | Potpis:\_\_\_\_\_\_\_\_\_\_ |  |
| Datum: |  | Datum: |  |
| KLASA: XXXURBROJ: XXX**Za Korisnika** **Ime i prezime, titula**FunkcijaPotpis:\_\_\_\_\_\_\_\_\_\_Datum:URBROJ: xxx | KLASA: XXXURBROJ: XXX |